**7. razred: NARAVOSLOVJE** – ***Pouk na daljavo***

Torek, 21. 4. 2020 Zaporedna ura: 13., 14./87., 88.

Pozdravljeni,

zakorakali smo že v šesti teden učenja na daljavo. Saj nam gre že dobro, si pa vseeno vsi želimo, da se čimprej vidimo.

Sedaj pa na delo.

Najprej ponovi snov prejšnje ure o opori, zaščiti in premikanju živali, z interaktivno nalogo na spletni strani

<https://interaktivne-vaje.si/naravoslovje/naravoslovje_7r.html>

Rešuj toliko časa, dokler ne boš imel vseh odgovorov pravilnih. Če ti kakšno vprašanje dela velike težave, si odgovor zapiši v zvezek.

Ko se ti zdi, da že dobro znaš, greš na novo snov.

Nova snov: **Organizmi se prehranjujejo**

***Učni cilji***

*Učenci:*

* *razumejo, da živali kot potrošniki privzemajo organsko hrano iz okolja. Enoceličarji privzemajo hrano neposredno iz okolja, v katerem živijo, pri mnogoceličarjih pa pride prebavljena hrana iz prebavil po transportnih sistemih do posameznih celic,*
* *razumejo povezavo med telesno zgradbo omenjenih živalskih skupin ter prilagoditvami in značilnostmi, povezanimi s prehranjevan-jem (na primer prebavila rastlinojedcev in mesojedcev, oblika zobovja pri sesalcih, filtriranje hrane),*
* *spoznajo, da se človek kot vsejed prehranjuje tudi z živalmi, poleg tega pa uporablja dele živali za različne izdelke,*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Danes boš predelal snov o prehranjevanju živali. Učil se boš s pomočjo tvojega učbenika od strani 104 do 107 ter spletnega i-učbenika na povezavi od 162 do 167 strani

<https://eucbeniki.sio.si/nar7/2011/index.html>

* V zvezek napiši naslov naslov **PREBAVA, DIHANJE, IZLOČANJE IN**

**PRENOS SNOVI PO TELESU** ter podnaslov: **Kako do hrane?**

* Oglej si skice, filmčke, animacije ter odgovori na vprašanja. Prepiši vprašanja ali pa odgovori s celimi stavki. **Uporabljaj tudi barvna pisala.**

1. Zakaj se živali prehranjujejo?
2. Kakšno vlogo ima večina živali v ekosistemu?
3. Kakšna je razlika med prehranjevanjem, prebavljanjem in presnovo?
4. Kakšne naloge opravljajo prebavila?
5. Kakšna je razlika med cevastim in vrečastim prebavilom? Navedi primere živali s takimi prebavili.
6. Katero prebavilo se ti zdi boljše? Zakaj?
7. Večina živali ima cevasto prebavilo. Po vrsti poimenuj dele prebavne cevi ter napiši njihov pomen.
8. Znotraj prebavil ali ob njih so prebavne žleze. Kaj je njihova najpomembnejša naloga?
9. Živali imajo različne prilagoditve na način prehranjevanja. Naštej nekaj prilagoditev, ki smo jih že spoznali.
10. Kaj lahko iz oblike zobovja sesalcev sklepamo, o njihovem prehranjevanju?
11. Od česa je odvisna oblika kljunov pri pticah?
12. Primerjaj dolžino prebavil pri rastlinojedi in mesojedi živali. Kaj ugotoviš? Kaj misliš, zakaj se prebavili razlikujeta?
13. Katera žival, mesojeda ali rastlinojeda, mora pojesti glede na svojo maso, več hrane?
14. Opiši prehranjevanje pajka.
15. Kako se prehranjujejo enoceličarji?

To je za danes vse. Upam, da si o tem že veliko znal, kar pa ti še ni šlo dobro, si se naučil. **Če imaš v zvezi s snovjo kakršnokoli vprašanje, mi piši na mail. Po počitnicah začnemo z ocenjevanjem.**

**NALOGA!**

**Prosim, da mi učenci, ki so v redovalnici od 4 do 8, odgovore fotografira in pošlje na moj elektronski naslov. Zadnji rok za oddajo naloge je 22. april.**